《京西初归作》
宋代·李复

少年轻喜欲凭虚，误落尘中二纪余。
生事萧条寒叶散，故人寥落晓星疏。
残骸已脱风波晚，清枕方回醉梦初。
却觅渔蓑寻旧钓，一溪烟雨伴春锄。

作者简介：宋京兆府长安人，字履中，世称潏水先生。神宗元丰二年进士。尝师张载。喜言兵事，于书无所不读，工诗文。累官中大夫、集贤殿修撰。徽宗崇宁中，为熙河转运使，以议边事不合罢。金兵入关中，起知秦州，空城无兵，遂遇害。有《潏水集》。